पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला सिटी. शनिवार सुबह सिटी स्थित सोनिया कॉलोनी के एक मकान में लैपटाप चार्जर में हुए ब्लास्ट से घर में आग लग गई। आग बुझाने के लिए फायर ब्रिगेड बुलाई गई, हालांकि आग पर पहले ही काबू पा लिया गया। आग की इस घटना में मकान मालिक ने लाखों रुपए के नुकसान का आंकलन किया है।
सोनिया कॉलोनी निवासी रमन ने बताया कि वह सुबह 8 बजे अपना लैपटाप चार्जिग पर लगाकर कुछ देर के लिए घर से बाहर चला गया था। जब पंद्रह मिनट बाद लौटा तो घर के आसपास इकट्ठा हुए लोगों ने बताया कि उनके घर से धुआं निकल रहा है। जब घर के अंदर जाकर देखा तो आग की लपटों ने एक कमरे को पूरी तरह से अपनी चपेट में लिया हुआ था।
फायर ब्रिगेड को मदद के लिए फोन किया गया। हालांकि आसपास के लोगों की मदद से फायर ब्रिगेड पहुंचने से पहले ही आग पर काबू पा लिया गया था। आग की वजह लैपटाप चार्जर में हुए ब्लास्ट के तौर पर सामने आई है। आग लगने से कमरे में रखा सोफा, एसी, एलसीडी, लैपटाप और 20 हजार नकद जल गए थे।
फोर्ड शोरूम में कंप्यूटर और फर्नीचर जला
साहा-अम्बाला मुख्य मार्ग पर गांव तेपला के पास स्थित फोर्ड शोरूम में बिजली के शॉर्ट सर्किट से आग लग गई। शोरूम के मालिक कनव गुप्ता ने बताया कि 7 जून की शाम को वे शोरूम को ठीक-ठाक बंद करके गए थे कि अचानक शुक्रवार रात को लगभग 11 बजे आग लग गई। इसकी जानकारी साथ लगते बैंक्वेट हॉल के मालिक ने दी। शोरूम का फर्नीचर व कंप्यूटर जलकर राख हो गए। शोरूम के मालिक ने बताया कि उनके ग्राहकों का 2008 से लेकर आज तक का सारा रिकार्ड भी जलकर राख हो गया। उन्होंने बताया कि दमकल की गाड़ी समय पर पहुंचने के कारण दूसरी गाड़ियों का बचाव हो गया अन्यथा शोरूम का भारी नुकसान हो जाता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn